# Arvuti VAIO Tap 11SVT1121

## Taastekandja loomine

Taastekandja loomiseks järgige allolevaid juhiseid.

Taastekandjana võite kasutada DVD-sid, Blu-ray Disc või USB-mäluseadet.

- Mudelil, millel sisseehitatud optilist kettaseadet pole:

  kasutage USB-mäluseadet.

- Sisseehitatud optilise kettaseadmega mudel:

  soovitatav on kasutada DVD-R-kandjat, kuna USB-mäluseadmelt võidakse andmed kogemata kustutada. Lisaks võite kasutada BD-R/BD-R DL/DVD-R DL/DVD+R/DVD+R DL andmekandjaid, kuid andmekandja tüüp, mida VAIO arvuti toetab, ja vajalik ketaste arv sõltub ostetud mudelist. Teid teavitatakse niisugustest asjadest loomisprotsessi ajal.

#### Märkus

- USB-pordid, mis ühilduvad USB 3.0 standardiga, ei toeta taastamist USB 3.0 standardiga ühilduva USB-mäluseadmega. Ilma USB-portideta mudelitel, mis ühilduvad ainult USB 2.0 standardiga, looge taastekandja kindlasti USB-mäluseadmega, mis ei ühildu USB 3.0 standardiga.

1. Ühendage VAIO arvuti internetti ja laadige alla ning installige uusimad värskendused, kasutades rakendust VAIO Update.
2. Kui loote taastekandja (optilisi kettaid) sellisel mudelil, mille sisseehitatud optilist kettaseadet pole, ühendage VAIO arvutiga väline optiline kettaseade (pole kaasas). (Lisateavet välise optilise kettaseadme ühendamise kohta vt teemast Välise kettaseadme ühendamine.)

   Kui seadmega on kaasas vahelduvvooluadapter või toitejuhe, ühendage see toiteallikaga.

3. Rakenduse VAIO Care käivitamiseks vajutage nuppu ASSIST, kui VAIO arvuti on sisse lülitatud.

   Kui kuvatakse aken Kasutajakonto kontroll, valige Jah.

   Kuvatakse aken VAIO Care.

4. Valige suvandid Advanced Tools, Restore and recovery ja Create Recovery Media.
5. Lugege hoolikalt ekraanil kuvatavaid juhiseid ja valige siis Next.
6. Järgige ekraanile kuvatavaid juhiseid.

#### Märkus

- Protseduuri hetkeoleku kuvamine võib aega võtta.

- Ärge eemaldage taastekandja loomise ajal andmekandjat, kuna protsess võib seetõttu ebaõnnestuda.

- Hoidke taastekandjat turvalises kohas.

#### Vihje

- Kui olete VAIO arvutisse tavakasutajana sisse logitud, võib süsteem paluda, et sisestaksite administraatori nime ja parooli.

#### Märkused taastekandja loomise kohta

- Taastekandjat saab kasutada vaid selles VAIO arvutis, kus see loodi.

- VAIO arvutit ei saa taastekandjaga värskendada.

- Looge taastekandja kohe, kui VAIO arvuti on kasutamiseks valmis. Järgmistel juhtudel ei pruugi olla arvuti taastamine taastealalt võimalik ja vaja läheb taastekandjat.

  - Olete muutnud taasteala rakendustega, mis on loodud andmete muutmiseks.

  - Olete installinud operatsioonisüsteemi, mis erineb arvuti eelinstallitud operatsioonisüsteemist.

  - Olete vormindanud sisseehitatud salvesti, kasutamata funktsiooni VAIO Care (Rescue Mode): VAIO recovery solutions.

- Ärge puudutage ketaste pinda ega laske neil määrduda. Sõrmejäljed või tolm ketta pinnal võivad andmete lugemisel/kirjutamisel tekitada rikkeid.

- Taastekandja loomiseks on võib-olla vaja kasutada C-kettal: kasutatavast kandjast enam kui kaks korda rohkem mahtu. Ostetud mudelist olenevalt ei saa luua taastekandjat isegi ostmise ajal, kuna vaba kettaruumi pole piisavalt. Seda ka siis, kui optiline kettaseade toetab Blu-ray Disc või Double/Dual Layer (kahekihilist) DVD-ketast.

- Kui kasutate taastekandjana USB-mäluseadet, vaadake enne rakendusega VAIO Care kaasasolevat spikrifaili.

Tagasi lehe algusesse

### Seotud teema

- Teave taastamise kohta
- Taastamine taastealalt
- Taastamine taastekandjaga
- Märkused taastamise kohta

Tagasi lehe algusesse