# Arvuti VAIO Tap 11SVT1121

## VAIO arvuti värskendamine

Kui VAIO arvuti muutub ebastabiilseks, on soovitatav kasutada Windowsi värskendamise funktsiooni. Värskendage arvutit neid juhiseid järgides.

#### Märkus

- 64 GB või 128 GB SSD-ga mudelid ei toeta värskendamise funktsiooni. Kui soovite SSD mahtu kontrollida, vajutage nuppu ASSIST, kui VAIO arvuti on välja lülitatud, kuvades ekraani VAIO Care (Rescue Mode), ja valige suvand Start BIOS setup.

1. Vajutage nuppu ASSIST, kui teie VAIO arvuti on välja lülitatud.
   Kuvatakse ekraan VAIO Care (Rescue Mode).
2. Valige suvand Start troubleshooting (recovery).
   Järgige ekraanil kuvatavaid juhiseid, kuni kuvatakse ekraan Valige suvand (Choose an option).
3. Valige Tõrkeotsing (Troubleshoot) ja Arvuti värskendamine (Refresh your PC).

Enamik sisseehitatud salvestusseadmele salvestatud andmeid, mõned Windowsi sätted ja kõik teenusest Windowsi pood alla laaditud rakendused säilitatakse ka siis, kui VAIO arvutit värskendate. Kuid mõned rakenduste sätted või failid teatud kaustades ei pruugi alles jääda.

Kinnitage järgmisest loendist, millised sätted jäävad alles ja millised kustutatakse pärast arvuti värskendamist.

#### Pärast VAIO arvuti värskendamist säilitatavad sätted

Pärast VAIO arvuti värskendamist säilitatakse järgmised sätted.

- Teegisätted

- Kasutajakontod (kohalik, domeen, Microsoft konto) ja liikmelisus rühmades

- Domeenisätted

- Windows Update’i sätted

- Käivituskuva ja lukustuskuva taust

- Töölaua kujundused

- Rahvusvahelised sätted

- Raadiovõrgu profiilid

- Windowsi tervitusprogrammis konfigureeritud sätted

#### Pärast VAIO arvuti värskendamist kustutatavad andmed

Alltoodud kaustades olevad andmed kustutatakse pärast VAIO arvuti värskendamist.

- \Windows

- \Program Files

- \Programmifailid (x86)

- \Programmiandmed

- \Kasutajad\(Kasutaja nimi)\AppData

#### Märkus

- Salvestage eelnevalt olulised andmed.

- Autoriõigustega kaitstud andmed, näiteks digitaalmeedia taasesituse rakendustega organiseeritud digitaalleviandmed või muusikafailid ei pruugi olla saadaval ka siis, kui andmeid säilitatakse samas kohas pärast VAIO arvuti värskendamist.

  Vaadake lisateavet rakendusega kaasasolevast spikrifailist.

#### Vihje

- Tarnimisel installitud rakendused ja teenusest Windowsi pood installitud rakendused säilitatakse, kuid kõik töölauarakendused, mis pärast ostmist installisite, kustutatakse.

Tagasi lehe algusesse

### Seotud teema

- Teave taastamise kohta
- Taastamine taastealalt
- Taastamine taastekandjaga
- Märkused taastamise kohta

Tagasi lehe algusesse