# Arvuti VAIO Tap 11SVT1121

## microSD-mälukaartide sisestamine

VAIO-arvutil on microSD-mälukaardi pesa. Saate seda pesa kasutada andmete kandmiseks arvuti ning mobiiltelefoni, nutitelefoni ja muude seadmete vahel.

microSD-mälukaardi pesa võtab vastu järgmisi mälukaarte:

- microSD-mälukaart

- microSDHC-mälukaart

- microSDXC-mälukaart

microSD-mälukaardi sisestamiseks toimige järgmiselt.

1. Leidke üles microSD-mälukaardi pesa.
2. Hoidke microSD-mälukaarti nii, et nool on suunatud pesa poole, ja lükake see ettevaatlikult pessa, kuni see läheb klõpsuga paika.

microSD-mälukaardi ikoon kuvatakse aknas Arvuti, kui olete kaardi pessa sisestanud.

#### Märkus

- Olge ettevaatlik, et te microSD-mälukaarti valepidi ei sisestaks. Kui surute kaarti pessa tagurpidi, võib see pesa kahjustada. Lisateabe saamiseks vaadake microSD-mälukaardiga kaasasolevat juhendit.

- microSD-mälukaardi ikooni ei kuvata aknas Arvuti enne, kui olete kaardi pessa sisestanud.

#### Vihje

- Akna Arvuti avamise kohta vt jaotist Otsimine/käivitamine: Rakendused, Sätted või Failid.

- Kui sisestate microSD-mälukaardi pessa esimest korda, võib arvuti paluda teil installida draiveri. Kui nii juhtub, järgige draiveri installimiseks ekraanile kuvatavaid juhiseid.

Tagasi lehe algusesse

### Seotud teema

- microSD-mälukaartide eemaldamine
- Märkused microSD-mälukaartide kasutamise kohta

Tagasi lehe algusesse